Beidh foirne peile agus iomána na Rinne san iomaíocht i gCraobhacha Sinsir Phort Láirge in 2018 tar éis d’iománaithe an chumainn ardú céime a bhaint amach i mbliana. Bua cúig phointe a bhí ag an Rinn ar Chluain Fhia, 0-18 in aghaidh 0-13, nuair a bhuaigh siad an Chraobh Idirmheánach den tríú huair mí Dheireadh Fómhair seo caite. Ba é an comhchaptaen agus imreoir lár na páirce Donie Breathnach, a d’aimsigh 14 pointe, laoch na himeartha.